Акционарско друштво „Електромрежа Србије“ Београд, Кнеза Милоша 11, Београд

ПОЗИВ за достављање понуда ради откупа отпадних расходованих изолатора
(керамика - стакло) у ЕМС АД Београд

1. Акционарско друштво „Електромрежа Србије“ Београд, позива све заинтересоване понуђаче да доставе понуду за откуп отпадних расходованих изолатора који настају приликом пословања ЕМС АД Београд, при чему се под термином „расходовани изолатори (керамика - стакло)“ подразумева: oтпадни изолатори, потпорни изолатори, изолаторски ланци (стаклени/керамички) са спојном опремом са далековода и остала опрема сличног састава материјала.
Карактер отпада: Неопасан отпад, индексни број 17 01 07. 
Место преузимања су објекати ЕМС АД Београд, на територији Србије, неутоварено. 

2. Право на достављање понуда имају сва правна лица и предузетници који поседују важећу дозволу надлежног органа о испуњености услова за обављање делатности сакупљања, транспорта и складиштења (или третмана) отпадних расходованих отпадних изолатора, важеће сертификате ISO 9001, ISO 14001 и ISO 45001 и који испуњавају услове из Упутства понуђачима (у даљем тексту: Упутство), које је саставни део ове конкурсне документације. У поступку продаје не могу учествовати понуђачи који су прекршили одредбе претходно закљученог уговора о продаји са ЕМС АД Београд, а што је за последицу имало наплату уговорне казне или средства финансијског обезбеђења за добро извршење посла или задржавање уплаћеног депозита. Понуда таквог понуђача ће бити враћена понуђачу неотворена. 

3. Понуда мора бити припремљена у складу са овим позивом и Упутством. Писане понуде подносе се у запечаћеној коверти на адресу Акционарско друштво „Електромрежа Србије“, Београд, Кнеза Милоша 11 непосредно (на писарници) или препоручено - поштом. Коверта са понудом мора имати ознаку „ПОНУДА за откуп отпадних расходованих изолатора – НЕ ОТВАРАТИ“, а на полеђини назив и адресу понуђача. Уз понуду понуђач је у обавези да достави целокупну документацију наведену у Упутству. 

4. Заинтересовани понуђачи могу да доставе своје понуде, сачињене у складу са Упутством, најкасније до 13.10.2026. године до 11 часова. Истог дана у 12:00 сати, у просторијама ЕМС АД, Београд, Кнеза Милоша 11 ће се извршити јавно отварање понуда, коме могу да присуствују овлашћени представници понуђача који поседују писано пуномоћје за учешће у поступку отварања. Овлашћење се доставља комисији за спровођење поступка непосредно пре започињања поступка јавног отварања. У случају да представници не доставе писано пуномоћје за учешће у отварању понуда сматраће се да имају статус опште јавности као и сва остала заитересована лица која присуствују отварању понуда. 

5. Неблаговремено приспеле понуде биће враћене неотворене понуђачима, са назнаком да су поднете неблаговремено. Благовременост ће се ценити искључиво према дану и сату приспећа, а не према дану и сату предаје у пошти. 

6. Незатворене и неисправне понуде неће бити разматране, већ одбијене. 
7. Критеријуми за оцењивање и рангирање понуда за откуп отпадних расходованих изолатора наведени су у Упутству. 

8. ЕМС АД Београд ће Одлуку о додели уговора о откупу отпадних расходованих изолатора донети у року од 30 дана од дана јавног отварања понуда.
 
9. Уговор са понуђачем чија је понуда оцењена као најповољнија ће бити закључен на период од 3 године.

10. Сви остали детаљи у вези са поступком дефинисани су у Упутству. Ближа обавештења и информације могу се добити сваког радног дана од 9 до 15 часова на телефон:


Техничка питања: 064/8408-371 Радмило Лазаревић e-mail: radmilo.lazarevic@ems.rs и Стефан Стојић 066/8338-205 e-mail: stefan. stojic@ems.rs;
Комерцијална питања: 064/8408-635 Станислава Рончевић e-mail: stanislava.roncevic@ems.rs; и Теодора Јокић 064/8029-506 e-mail: teodora.jokic@ems.rs

 Неопходна документација за припрему понуда се може преузети у електронском облику са web адресе: http://www.ems.rs/stranice/korisnicka_strana/index.htm (www.ems.rs  Корисничка страна  Јавни конкурси).

